ddrg/super_eurlex huggingface dataset:
AFGØRELSE FRA EUROPA-PARLAMENTETS PRÆSIDIUM af 17. april 1998 om gennemførelse af Europa-Parlamentets afgørelse 97/632/EKSF, EF, Euratom, særlig artikel 3, stk. 1, for så vidt angår gebyr for udlevering af omfangsrige dokumenter (98/306/EF, EKSF, Euratom)

EUROPA-PARLAMENTETS PRÆSIDIUM,

der henviser til traktaterne om oprettelse af De Europæiske Fællesskaber, særlig artikel 142 i traktaten om oprettelse af Det Europæiske Fællesskab,

der henviser til artikel 22, stk. 2, i Europa-Parlamentets forretningsorden (1),

der henviser til Europa-Parlamentets afgørelse 97/632/EKSF, EF, Euratom af 10. juli 1997 om aktindsigt i Europa-Parlamentets dokumenter (2), særlig artikel 3, stk. 1,

der henviser til, at der i ovennævnte afgørelse fastlægges en gebyrordning,

der henviser til, at det er nødvendigt fra sag til sag at fastsætte udgifterne til andre fremsendelsesformer for sådanne dokumenter,

der henviser til, at det er nødvendigt at fastsætte udgifterne til oversættelse, når det drejer sig om et sprog, som ikke er et af De Europæiske Fællesskabers officielle sprog,

HAR TRUFFET FØLGENDE AFGØRELSE:

Artikel 1

Der kan opkræves et forskudsgebyr på 10 ECU plus 0,036 ECU pr. side for kopier af trykte dokumenter på over 30 sider.

Dette gebyr kan ændres ved en afgørelse truffet af Europa-Parlamentets Præsidium på forslag af generalsekretæren.

Udgifterne til andre fremsendelsesformer fastsættes af generalsekretæren fra sag til sag, men må ikke overstige et rimeligt beløb.

Offentliggjorte dokumenter er ikke omfattet af denne afgørelse. De har stadig deres egne prisordninger.

Artikel 2

Hvis en oversættelse til et andet sprog end et af De Europæiske Fællesskabers officielle sprog er nødvendig i henhold til artikel 2, stk. 2, i Europa-Parlamentets afgørelse 97/632/EKSF, EF, Euratom anvendes institutionens gældende takst for freelanceoversættelser.

Artikel 3

Denne afgørelse får virkning fra dagen for offentliggørelsen i De Europæiske Fællesskabers Tidende.

Udfærdiget i Bruxelles, den 17. april 1998.

For Præsidiet

José María GIL-ROBLES

Formand

(1) EFT L 293 af 7. 12. 1995, s. 1.

(2) EFT L 263 af 25. 9. 1997, s. 27.
KOMMISSIONENS BESLUTNING af 8. april 1998 om ændring af beslutning 92/469/EØF om godkendelse af metoder til klassificering af svinekroppe i Danmark (Kun den danske udgave er autentisk) (98/283/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), senest ændret ved forordning (EØF) nr. 3513/93 (2), særlig artikel 5, stk. 2, og

ud fra følgende betragtninger:

Kommissionen godkendte ved beslutning 92/469/EØF (3), senest ændret ved beslutning 96/551/EF (4), forskellige metoder til klassificering af svinekroppe i Danmark;

anvendelsen af den nye formel til beregning af slagtekroppes indhold af magert kød, som indførtes ved den sidste ændring af beslutning 92/469/EØF for så vidt angår metoden »UNIFOM« har vist visse mangler med hensyn til skønnenes nøjagtighed; anvendelsen af en korrigeret formel bør derfor godkendes;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -

VEDTAGET FØLGENDE BESLUTNING:

Artikel 1

I del 3 i bilaget til beslutning 92/469/EØF affattes formlen under punkt 3 således:

»^y = 68,386166 - 0,1240656 x1 - 0,8717984 x2 + 0,1088299 x3«.

Artikel 2

Denne beslutning er rettet til Kongeriget Danmark.

Udfærdiget i Bruxelles, den 8. april 1998.

På Kommissionens vegne

Franz FISCHLER

Medlem af Kommissionen

(1) EFT L 301 af 20. 11. 1984, s. 1.

(2) EFT L 320 af 22. 12. 1993, s. 5.

(3) EFT L 265 af 11. 9. 1992, s. 39.

(4) EFT L 236 af 18. 9. 1996, s. 49.
KOMMISSIONENS BESLUTNING af 8. april 1998 om ændring af afgrænsningen af bjergområder i Frankrig i henhold til Rådets forordning (EF) nr. 950/97 (Kun den franske udgave er autentisk) (98/280/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 950/97 af 20. maj 1997 om forbedring af landbrugsstrukturernes effektivitet (1), særlig artikel 21, stk. 3, og

ud fra følgende betragtninger:

De områder i Frankrig, der er udpeget som bjergområder i henhold til artikel 23 i forordning (EF) nr. 950/97, og de nærmere kriterier for denne udpegning, er anført i Rådets direktiv 75/271/EØF (2), senest ændret ved Kommissionens beslutning 97/158/EF (3), om fællesskabslisten over ugunstigt stillede områder i Frankrig i henhold til forordning (EF) nr. 950/97;

den franske regering har i henhold til artikel 21, stk. 3, i forordning (EF) nr. 950/97 meddelt Kommissionen nye områder, der vil kunne opføres på fællesskabslisten over bjergområder, og oplysninger om disse områders kendetegn; den særlige støtteordning for bjergområder vil også blive anvendt for de nye områder;

som det fremgår af nævnte meddelelse, opfylder områderne de i Rådets direktiv 76/401/EØF (4) anførte kriterier og krav, der gælder for områder, som er omfattet af artikel 23 i forordning (EF) nr. 950/97; de pågældende områder bør derfor opføres på fællesskabslisten over bjergområder i henhold til artikel 23 i forordning (EF) nr. 950/97;

da ændringerne vedrører områder, der allerede er klassificeret som ugunstigt stillede områder i henhold til artikel 24 i forordning (EF) nr. 950/97, medfører de ikke en forhøjelse af det udnyttede landbrugsareal i alle ugunstigt stillede områder med mere end 1,5 % af det udnyttede landbrugsareal i Frankrig;

de i denne beslutning fastsatte foranstaltninger er i overensstemmelse med udtalelse fra Komitéen for Landbrugsstrukturerne og Landdistrikternes Udvikling -

VEDTAGET FØLGENDE BESLUTNING:

Artikel 1

Den fællesskabsliste over bjergområder i Frankrig, der er anført i bilaget til direktiv 75/271/EØF, suppleres med listen i bilaget til nærværende beslutning.

Artikel 2

Denne beslutning er rettet til Den Franske Republik.

Udfærdiget i Bruxelles, den 8. april 1998.

På Kommissionens vegne

Franz FISCHLER

Medlem af Kommissionen

(1) EFT L 142 af 2. 6. 1997, s. 1.

(2) EFT L 128 af 19. 5. 1975, s. 33.

(3) EFT L 60 af 1. 3. 1997, s. 64.

(4) EFT L 108 af 26. 4. 1976, s. 22.

BILAG

>TABELPOSITION>
RÅDETS AFGØRELSE af 7. april 1998 om indgåelse af en rammeaftale om samarbejde mellem Det Europæiske Økonomiske Fællesskab og Cartagena-aftalen og dens medlemslande, Republikken Bolivia, Republikken Colombia, Republikken Ecuador, Republikken Peru og Republikken Venezuela (98/278/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og 130 Y, sammenholdt med artikel 228, stk. 2, første punktum, og stk. 3, første afsnit,

under henvisning til forslag fra Kommissionen (1),

under henvisning til udtalelse fra Europa-Parlamentet (2), og

ud fra følgende betragtning:

Fællesskabet bør med henblik på virkeliggørelsen af sine målsætninger for forbindelserne med tredjelande godkende rammeaftalen om samarbejde mellem Det Europæiske Økonomiske Fællesskab og Cartagena-aftalen og dens medlemslande, Republikken Bolivia, Republikken Colombia, Republikken Ecuador, Republikken Peru og Republikken Venezuela -

TRUFFET FØLGENDE AFGØRELSE:

Artikel 1

Rammeaftalen om samarbejde mellem Det Europæiske Økonomiske Fællesskab og Cartagena-aftalen og dens medlemslande, Republikken Bolivia, Republikken Colombia, Republikken Ecuador, Republikken Peru og Republikken Venezuela godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Formanden for Rådet foranstalter den notifikation, der er omhandlet i aftalens artikel 37.

Artikel 3

Kommissionen bistået af repræsentanter for medlemsstaterne repræsenterer Fællesskabet i den blandede kommission, der er nedsat ved aftalens artikel 32.

Artikel 4

Denne afgørelse træder i kraft dagen efter offentliggørelsen i De Europæiske Fællesskabers Tidende.

Udfærdiget i Luxembourg, den 7. april 1998.

På Rådets vegne

D. BLUNKETT

Formand

(1) EFT C 25 af 28. 1. 1993, s. 31.

(2) EFT C 234 af 30. 8. 1993 og

EFT C 80 af 16. 3. 1998.
KOMMISSIONENS BESLUTNING af 17. april 1998 om bemyndigelse af medlemsstaterne til midlertidigt at tillade handel med frø af fåresvingel (Festuca ovina L.), der ikke opfylder kravene i Rådets direktiv 66/401/EØF (98/281/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/401/EØF af 14. juni 1966 om handel med frø af foderplanter (1), senest ændret ved Rådets direktiv 96/72/EF (2), særlig artikel 17,

under henvisning til anmodning fra Sverige, og

ud fra følgende betragtninger:

Produktionen i Sverige af frø af visse sorter af kategorien »certificeret frø« af fåresvingel (Festuca ovina L.), der opfylder kravene i nævnte direktiv med hensyn til mindstespireevne, har været utilstrækkelig i 1997, således at den ikke kan dække efterspørgslen i landet; disse sorter har vist sig at være egnet til dyrkning under klimaforholdene i ansøgerlandets nordlige del og at have god vinterfasthed, herunder resistens mod svampe;

det er umuligt at dække behovet tilfredsstillende med frø, som opfylder alle krav i nævnte direktiv, fra andre medlemsstater eller fra tredjelande;

Sverige bør derfor i en periode, der udløber den 30. april 1998, bemyndiges til at tillade handel med frø af ovennævnte art, som er undergivet mindre strenge krav;

desuden bør andre medlemsstater, som er i stand til at forsyne Sverige med sådant frø, der ikke opfylder kravene i nævnte direktiv, bemyndiges til at tillade handel hermed;

de i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Sverige bemyndiges til indtil den 30. april 1998 at tillade handel på sit område med højst 1,4 tons frø af kategorien »certificeret frø« af de nedenfor anførte sorter af fåresvingel (Festuca ovina L.), der ikke opfylder kravene i bilag II til direktiv 66/401/EØF med hensyn til mindstespireevne, forudsat at spireevnen er mindst 65 % målt på rent frø, og at den officielle etiket er forsynet med påskriften »mindstespireevne 65 %«.

i) Barfina

ii) Barreppo

iii) Biljart

iv) Valda

v) Waldina.

Artikel 2

De øvrige medlemsstater bemyndiges til på de i artikel 1 fastsatte betingelser og til de af ansøgermedlemsstaten påtænkte formål at tillade handel på deres område med frø, for hvilket handel tillades efter denne beslutning.

Artikel 3

Medlemsstaterne underretter øjeblikkeligt Kommissionen og de øvrige medlemsstater om, hvor store mængder frø der er mærket og tilladt bragt i handelen på deres område efter denne beslutning.

Artikel 4

Denne beslutning er rettet til medlemsstaterne.

Udfærdiget i Bruxelles, den 17. april 1998.

På Kommissionens vegne

Franz FISCHLER

Medlem af Kommissionen

(1) EFT 125 af 11. 7. 1966, s. 2298/66.

(2) EFT L 304 af 27. 11. 1996, s. 10.
KOMMISSIONENS BESLUTNING af 22. april 1998 om anerkendelse af »det hellenske skibsregister« i henhold til Rådets direktiv 94/57/EF (Kun den græske tekst er autentisk) (EØS-relevant tekst) (98/295/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 94/57/EF af 22. november 1994 om fælles regler og standarder for organisationer, der udfører inspektion og syn af skibe og for søfartsmyndigheders aktiviteter i forbindelse dermed (1), navnlig artikel 4, stk. 3, og

ud fra følgende betragtninger:

Artikel 4, stk. 3, i direktiv 94/57/EF fastsætter, at medlemsstaterne kan indgive anmodning til Kommissionen om godkendelse gældende for en treårig periode af organisationer, der opfylder alle kravene i bilaget bortset fra dem, der er nævnt i bilagets punkt 2 og 3 i afsnittet »generelle krav«;

Kommissionen har kontrolleret, at »det hellenske skibsregister«, som tidligere var blevet meddelt på grundlag af artikel 4, stk. 2, i Rådets direktiv 94/57/EF opfylder alle kravene i bilaget til ovennævnte direktiv bortset fra dem, der er nævnt i bilagets punkt 2 og 3 i afsnittet »generelle krav«;

Grækenland har indgivet en anmodning om tilpasning af anerkendelsen af »det hellenske skibsregister« i henhold til artikel 4, stk. 3, i ovennævnte direktiv;

bestemmelserne i denne beslutning er i overensstemmelse med udtalelse fra det udvalg, der er indsat i henhold til artikel 7 i direktiv 94/57/EF -

VEDTAGET FØLGENDE BESLUTNING:

Artikel 1

»Det hellenske skibsregister« er anerkendt i henhold til artikel 4, stk. 2, i direktiv 94/57/EF for et tidsrum på tre år at regne fra den 22. april 1998.

Artikel 2

Virkningerne af denne anerkendelse er begrænset til Grækenland.

Artikel 3

Denne beslutning er rettet til Den Hellenske Republik.

Udfærdiget i Bruxelles, den 22. april 1998.

På Kommissionens vegne

Neil KINNOCK

Medlem af Kommissionen

(1) EFT L 319 af 12. 12. 1994, s. 20.
KOMMISSIONENS BESLUTNING af 8. april 1998 om ændring af beslutning 87/293/EØF om godkendelse af metoderne til klassificering af svinekroppe i Irland (Kun den engelske udgave er autentisk) (98/284/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), senest ændret ved forordning (EF) nr. 3513/93 (2), særlig artikel 5, stk. 2, og

ud fra følgende betragtninger:

Kommissionen godkendte ved beslutning 87/293/EØF (3), senest ændret ved beslutning 94/362/EF (4), metoderne til klassificering af svinekroppe i Irland;

Irlands regering har anmodet Kommissionen om godkendelse af anvendelse af nye formler til beregning af svinekroppens indhold af magert kød inden for rammerne af klassificeringsmetoderne, der er fastlagt i beslutning 87/293/EØF;

de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -

VEDTAGET FØLGENDE BESLUTNING:

Artikel 1

I beslutning 87/293/EØF foretages følgende ændringer:

1) Formlen i bilag I, del 1, punkt 3, affattes således:

»^y = 60,91 - 0,839 x1 + 0,150 x2«.

2) Formlen i bilag I, del 2, punkt 3, affattes således:

»^y = 60,30 - 0,847 x1 + 0,147 x2«.

Artikel 2

Denne beslutning er rettet til Irland.

Udfærdiget i Bruxelles, den 8. april 1998.

På Kommissionens vegne

Franz FISCHLER

Medlem af Kommissionen

(1) EFT L 301 af 20. 11. 1984, s. 1.

(2) EFT L 320 af 22. 12. 1993, s. 5.

(3) EFT L 146 af 6. 6. 1987, s. 66.

(4) EFT L 159 af 28. 6. 1994, s. 61.
KOMMISSIONENS AFGØRELSE af 23. april 1998 om ændring af afgørelse 95/539/EF om oprettelse af et ekspertudvalg for transit af naturgas gennem de overordnede net (EØS-relevant tekst) (98/285/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, og

ud fra følgende betragtninger:

Af hensyn til kontinuiteten i arbejdet i Ekspertudvalget for Transit af Naturgas gennem de Overordnede Net, nedsat ved Kommissionens afgørelse 95/539/EF (1), bør bestemmelsen i stk. 3 i artikel 6 (»Mandatperiode«) udgå;

afgørelse 95/539/EF bør ændres i overensstemmelse hermed -

TRUFFET FØLGENDE AFGØRELSE:

Eneste artikel

Artikel 6, stk. 3, i afgørelse 95/539/EF udgår.

Udfærdiget i Bruxelles, den 23. april 1998.

På Kommissionens vegne

Christos PAPOUTSIS

Medlem af Kommissionen

(1) EFT L 304 af 16. 12. 1995, s. 57.
RÅDETS BESLUTNING af 21. april 1998 om at give Kongeriget Nederlandene tilladelse til i overensstemmelse med proceduren i artikel 8, stk. 4, i direktiv 92/81/EØF at anvende reducerede punktafgiftssatser eller punktafgiftsfritagelser for bestemte mineralolier, der anvendes til særlige formål (98/275/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/81/EØF af 19. oktober 1992 om harmonisering af punktafgiftsstrukturen for mineralolier (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

I henhold til artikel 8, stk. 4, i direktiv 92/81/EØF kan Rådet med enstemmighed på forslag af Kommissionen give en medlemsstat tilladelse til at indføre reducerede punktafgiftssatser eller punktafgiftsfritagelser for mineralolier, hvis særlige politiske hensyn taler herfor;

de nederlandske myndigheder har informeret Kommissionen om, at de ønsker at anvende forskellige punktafgiftssatser på LPG, der anvendes som brændstof til busser, der er beregnet til offentlig transport; den procedure, der er fastsat i artikel 8, stk. 4, finder anvendelse på denne afgiftsforskel;

de øvrige medlemsstater er blevet informeret herom;

Kommissionen og de øvrige medlemsstater erkender, at denne forskel er begrundet ud fra miljømæssige overvejelser og ikke giver anledning til konkurrenceforvridning eller forstyrrelser på det indre marked;

Kommissionen vil regelmæssigt undersøge denne reducerede sats med henblik på at kontrollere, om den er forenelig med det indre marked og Fællesskabets miljøbeskyttelsespolitik;

de nederlandske myndigheder har anmodet om tilladelse til at anvende denne reducerede sats; Rådet skal på grundlag af en rapport fra Kommissionen på ny undersøge denne reducerede sats inden den 31. december 1999, hvor denne tilladelse udløber -

VEDTAGET FØLGENDE BESLUTNING:

Artikel 1

I overensstemmelse med artikel 8, stk. 4, i direktiv 92/81/EØF, og uanset kravene i Rådets direktiv 92/82/EØF af 19. oktober 1992 om indbyrdes tilnærmelse af punktafgiftssatserne for mineralolier (2), har Kongeriget Nederlandene indtil den 31. december 1999 tilladelse til at anvende forskellige punktafgiftssatser på LPG, der benyttes som motorbrændstof i køretøjer, der anvendes til offentlig transport.

Artikel 2

Denne beslutning er rettet til Kongeriget Nederlandene.

Udfærdiget i Luxembourg, den 21. april 1998.

På Rådets vegne

G. BROWN

Formand

(1) EFT L 316 af 31. 10. 1992, s. 12. Direktivet er senest ændret ved direktiv 94/74/EF (EFT L 365 af 31. 12. 1994, s. 46).

(2) EFT L 316 af 31. 10. 1992, s. 19. Direktivet er senest ændret ved direktiv 94/74/EF (EFT L 365 af 31. 12. 1994, s. 46).
RÅDETS BESLUTNING af 21. april 1998 om bemyndigelse af Kongeriget Danmark til at indføre eller fortsat anvende punktafgiftsfritagelser eller -lempelser for visse typer mineralolier, der anvendes til særlige formål, jf. fremgangsmåden i artikel 8, stk. 4, i direktiv 92/81/EØF (98/274/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/81/EØF af 19. oktober 1992 om harmonisering af punktafgiftsstrukturen for mineralolier (1), særlig artikel 8, stk. 4,

under henvisning til forslag fra Kommissionen, og

ud fra følgende betragtninger:

I henhold til artikel 8, stk. 4, i Rådets direktiv 92/81/EØF kan Rådet med enstemmighed på forslag af Kommissionen give en medlemsstat tilladelse til at indføre fritagelser for eller lempelser i punktafgifterne for mineralolier, hvis særlige politiske hensyn taler herfor;

de danske myndigheder har meddelt Kommissionen, at de ønsker at differentiere punktafgiftssatserne for benzin hurtigst muligt efter den 1. januar 1998, således at satserne afspejler indholdet af benzen i benzinen; fremgangsmåden i artikel 8, stk. 4, bør derfor finde anvendelse;

de øvrige medlemsstater er blevet underrettet herom;

Kommissionen og alle medlemsstaterne anerkender, at en sådan differentiering er begrundet i miljøpolitiske hensyn og ikke medfører illoyal konkurrence eller forstyrrelser af det indre marked;

Kommissionen undersøger jævnligt fritagelserne og lempelserne for at sikre, at de fortsat er forenelige med det indre marked og Fællesskabets miljøbeskyttelsespolitik;

Kongeriget Danmark har anmodet om bemyndigelse til at indføre de differentierede punktafgiftssatser hurtigst muligt efter den 1. januar 1998; Rådet skal senest den 31. december 1999, når nærværende bemyndigelse udløber, undersøge situationen på grundlag af en beretning fra Kommissionen -

VEDTAGET FØLGENDE BESLUTNING:

Artikel 1

I overensstemmelse med artikel 8, stk. 4, i direktiv 92/81/EØF og med forbehold af de forpligtelser, der gælder efter Rådets direktiv 92/82/EØF af 19. oktober 1992 om indbyrdes tilnærmelse af punktafgiftssatserne for mineralolier (2), navnlig overholdelse af de i direktivets artikel 3 og 4 foreskrevne minimumssatser, bemyndiges Kongeriget Danmark til indtil den 31. december 1999 at anvende differentierede punktafgiftssatser for benzin som udtryk for forskellige miljøkategorier.

Artikel 2

Denne beslutning er rettet til Kongeriget Danmark.

Udfærdiget i Luxembourg, den 21. april 1998.

På Rådets vegne

G. BROWN

Formand

(1) EFT L 316 af 31. 10. 1992, s. 12. Direktivet er senest ændret ved direktiv 94/74/EF (EFT L 365 af 31. 12. 1994, s. 46).

(2) EFT L 316 af 31. 10. 1992, s. 19. Direktivet er senest ændret ved direktiv 94/74/EF (EFT L 365 af 31. 12. 1994, s. 46).
EUROPA-PARLAMENTETS AFGØRELSE af 31. marts 1998 om meddelelse af decharge til Kommissionen for forvaltningen af EKSF for regnskabsåret 1996 (98/328/EKSF)

EUROPA-PARLAMENTET,

- der henviser til følgende tal i EKSF's årsregnskab pr. 31. december 1996 (1), og Revisionsrettens beretning af 24. juni 1997, hvori den bekræfter, at dette årsregnskab giver et retvisende billede af Det Europæiske Kul- og Stålfællesskabs finansielle stilling pr. 31. december 1996, og af resultatet for det regnskabsår, der afsluttedes på denne dato,

1. giver Kommissionen decharge for forvaltningen af EKSF for regnskabsåret 1996 på grundlag af følgende tal for gennemførelsen af administrationsbudgettet for regnskabsåret 1996;

2. pålægger sin formand at sende denne afgørelse og beslutningen med bemærkningerne til Kommissionen, Rådet, Revisionsretten og Det Rådgivende Udvalg for EKSF samt at sørge for, at de offentliggøres i De Europæiske Fællesskabers Tidende (L-udgaven).

Balance pr. 31. december 1996 (alle tal i ecu)

>TABELPOSITION>

>TABELPOSITION>

Resultatsopgørelse for det regnskabsår, der afsluttedes pr. 31. december 1996 (alle tal i ecu)

>TABELPOSITION>

>TABELPOSITION>

Gennemførelse af EKSF's aktionsbudget (alle tal i ecu)

>TABELPOSITION>

>TABELPOSITION>

Generalsekretær

Julian PRIESTLEY

Formand

José María GIL-ROBLES

(1) EFT C 242 af 8. 8. 1997, s. 7 og 32.
EUROPA-PARLAMENTETS AFGØRELSE af 31. marts 1998 om meddelelse af decharge til Kommissionen for den økonomiske forvaltning af Den Syvende Europæiske Udviklingsfond for regnskabsåret 1996 (98/330/EF)

EUROPA-PARLAMENTET,

- der henviser til EF-traktaten,

- der henviser til den fjerde AVS-EØF-konvention (1),

- der henviser til status og regnskaber for Den Sjette og Syvende Europæiske Udviklingsfond for regnskabsåret 1996 (SEK(97)0938 - C4-0274/97),

- der henviser til Revisionsrettens årsberetning og revisionserklæring for regnskabsåret 1996 med institutionernes svar (2),

- der henviser til Rådets henstilling af 9. marts 1998 (C4-0166/98),

- der henviser til betænkning fra Budgetkontroludvalget og udtalelse fra Udvalget om Udvikling og Samarbejde (A4-0091/98),

1. giver decharge til Kommissionen for den økonomiske forvaltning af Den Syvende Europæiske Udviklingsfond for regnskabsåret 1996 på grundlag af følgende beløb:

>TABELPOSITION>

>TABELPOSITION>

2. fremsætter sine bemærkninger i den beslutning, der ledsager denne afgørelse;

3. pålægger sin formand at sende denne afgørelse og beslutningen med bemærkningerne til Kommissionen, Rådet, Revisionsretten og Den Europæiske Investeringsbank samt at sørge for, at de offentliggøres i De Europæiske Fællesskabers Tidende (L-udgaven).

Generalsekretær

Julian PRIESTLEY

Formand

José María GIL-ROBLES

(1) EFT L 229 af 17. 8. 1991.

(2) EFT C 348 af 18. 11. 1997 (Bind I, kapitel 12, og bind II, del II).